لیبی-نین پایتاختی طرابلس-ده آوریلین 4-دن بری‌دیر داوام ائدن قارشیدورما‌لاردا 174 نفر هلاک اولوب، 756 نفر خسارت آلیب.
اولوسلار آراسی ساغلیق تشکیلاتی‌نین سؤزچوسو تاریک ژاسارویچ بمت-نین ژنو اوفی‌سینده کئچیریلن مطبوعات کنفرانسیندا ژنرال خلیفه خفترین آوریلین 4-ده پایتاخت طرابلس-و اله کئچیرمک اوچون هوجوم امریله باش وئرن حادثه‌لره توخونوب.
سؤزچو طرابلس-داکی توققوشما‌لاردا ایندیدک 14-و سیویل اولماقلا 174 نفرین اؤلدوگونو، 36-سی یئنه سیویل اولماقلا 756 آدامین ایسه یارالاندیغینی بیلدیریب.
اولوسلار آراسی ساغلیق تشکیلاتی سوسیال شبکه اوزریندن یایدیغی آچیقلامادا خسته‌خانا‌لارا علاوه جراحی  ایشچی‌لری گؤندریلدیگینی قئید ائدیب.
دیگر طرف‌دن بمت-نین اینسانی ایشلری عذره کووردیناسیون اوفی‌سی‌نین معلوماتینا گؤره، طرابلس اطرافینداکی قارشیدورما‌لار دونندک 18 مین سیویل ائو ائشیگین‌دن ائدیب. بون‌لاردان 6 مینینه اینسانی یاردیم چاتدیریلیب. بؤلگه‌دکی نظارت مرکزلرینده ساخلانیلان قاچقین و نیظامسیز تقریباً 3 مین موهاجیر ده توققوشما‌لار اوجباتیندان چاره‌سیز قالیب.
قئید ائدک کی، لیبی-نین دوغوسونداکی حربی قوه‌لرین لیدری ژنرال خلیفه خفتر پایتاخت طرابلس-ا نظارتی اله کئچیرمک اوچون آوریلین 4-ده گؤستریش وئرمیش، بونون نتیجه‌سینده میللی هم رای‌لیک حکومتینه صادق قوه‌لر ده "بورکان القاداب" عملیاتینی حیاتا کئچیرمیشدی.
